́ніе же єсте́ственно є́сть, и уму̀ ѡчи́щшуся, явля́етсясіѐ ѿ удержа́нія страсте́й а́ки въ мра́кѣ сокрыва́емо: смиренному́дрія же ра́ди прихо́дитъ благода́ть, и ѿверза́етъ душе́вное ѻ́ко, є́же ѡслѣпѝ діа́волъ, и а́біе начина́етъ человѣ́къ зрѣ́ти вє́щи по єстеству̀, и не ктому̀ прельща́ется ѿ внѣ́шнягѡ зрѣ́нія веще́й, я́коже пре́жде: взира́етъ бо безпристра́стнѡ таковы́й на зла́то, сребро̀, драгоцѣ̂нная ка́мєнія, и не прельща́ется, нижѐ пристра́стнѡ су́дитъ, но вѣ́сть, я́кѡ ѿ землѝ су́ть сія̂, я́коже и прѡ́чыя вє́щи мі́ра, по примѣ́ру ст҃ы́хъ ѻтє́цъ